Döbling is da 19. Weana Gemeindebeziak. Da Hieb liegt im Nordwestn vau Wean aum Raund vaum Weanawoid, aussahoib vom Giatl, dea wos an da Stö vom ehemolign Linawoi aug'legt is.Da Beziak is aus de ehemolign Vuauat Untadöbling, Obadöbling, Grinzing, Heiligenstod, Nussduaf, Josefsduaf, Sievering und Koinbeagaduaf büüd wuan. 1938 san Teu vom Beziak Währing dazuakumman: Neistift aum Woid und Salmaunsduaf. Döbling zöd zu de Nobelbeziak vo Wean. Es gibt owa aa a gaunze Reih vo Gemeindebautn wia in Karl-Marx-Hof dortn. Döbling gheat aa zu de wichtign Weinbaugebiete vau Wean.